Rannsóknin var unnin með aðferð nýrrar textafræði og varpaði ljósi á varðveisluferil sagnaefnis í gegnum aldirnar og hvernig það breytist frá einu textavitni til annars . Rannsóknir Aðalheiðar snúa að miðaldabókmenntum í víðu samhengi , með áherslu á fornaldarsögur og samevrópskan sagnaarf . Aðalheiður hefur gefið út tvær bækur , Úlfhams sögu ( 2001 ) og Strengleika ( 2006 ) og birt fjölda greina í innlendum og erlendum greinasöfnum og tímaritum , nú síðast „ Reflexes of the fornaldarsögur in Icelandic poetry “ í The legendary legacy : Transmission and Reception of the Fornaldarsögur Norðurlanda ( 2018 ) , „ Some Heroic Motifs in Icelandic Art “ í Scripta Islandica ( 2017 ) , „ Under the cloak , between the lines : Trolls and the symbolism of their clothing in Old Norse tradition “ í European journal of Scandinavian studies ( 2017 ) og „ How do you know if it's love or lust ? “ Hún hefur komið að kennslu erlendra háskóla í Dublin , Tartu , Rzezów , Kaupmannahöfn og Þórshöfn . Hún tók BA-próf í íslensku við Háskóla Íslands árið 1989 og Cand. mag. próf í íslenskum bókmenntum frá sama skóla árið 1993 . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .